נדב בטשא

נדב בטשא (נולד ב-26 במאי 1958) הוא שחיין עבר, אלוף ישראל ושיאן ישראל בשחייה, התמחה במשחים למרחקים ארוכים. בטשא נולד וגדל בקיבוץ כפר המכבי. הוא בנו של צבי בטשא, פרופסור למדע המדינה. אמו, שולה, הייתה מורה. הוא החל להתאמן בשחייה תחרותית בגיל 13 בקבוצת השחייה של הפועל גוש זבולון בהדרכתם של דוד סיבור ויוסף טלקי (יוז'ו), וזכה לראשונה במדליות באליפות ישראל בשחייה לגילאים בהיותו בן 16. באליפות ישראל בשחייה שנערכה בווינגייט בסוף ספטמבר 1974 זכה בטשא במדליית ארד, במשחה ל-1500 מטר חופשי בתוצאה של 18:05.9 דקות, תוצאה טובה מהשיא הישראלי הקודם של דן פיק ממכבי חיפה (18:19.0 דקות), אחרי עדי פרג מהפועל העמקים שקבע שיא ישראלי חדש של 17:43.0 דקות, ודן פיק (17:59.2 דקות). באליפות ישראל בשחייה שנערכה בספטמבר 1975 זכה בטשא ב-3 מדליות, 2 זהב ו-1 כסף. מדליות זהב, במשחה ל-400 מטר חופשי בהשוואת השיא הישראלי (4:22.9 דקות) לפני ישי ורדי מהפועל בית קמה (4:29.6 דקות) ודן ברנר ממכבי חיפה (4:36.7 דקות) ובמשחה ל-1500 מטר חופשי בשיא ישראלי חדש של 17:23.4 דקות, שיפור לשיא הקודם של עדי פרג (17:35.5 דקות), לפני ישי ורדי (17:52.6 דקות) וארז לוי (18:24.0 דקות). בדרך לשיא זה הוא שיפר גם את השיא הישראלי במשחה ל-800 מטר חופשי שהיה שייך לפרג (9:18.5 דקות) והעמידו על 9:17.0 דקות. מדליית כסף, במשחה ל-200 מטר חופשי בתוצאה של 2:06.7 דקות, אחרי דן ברנר (2:04.2 דקות) ולפני ניר שמיר מהפועל גבעת חיים (2:08.4 דקות). באוקטובר אותה שנה הוא זכה באליפות הפועל בקרב-רב בשחייה שנערכה בקיבוץ רמת יוחנן 424.7 שניות לפני מייק גרינשפן מגבעת חיים 428.5 שניות. באליפות ישראל בשחייה שנערכה באוקטובר 1976 זכה בטשא ב-6 מדליות, 5 זהב ו-1 ארד והיה לשחיין המצטיין באליפות. מדליות זהב, במשחה ל-400 מטר חופשי בשיא ישראלי חדש של 4:17.00 דקות, לפני אמיר גניאל הצעיר בן ה-13 (4:26.5 דקות) וניר שמיר (4:26.5 דקות), במשחה ל-1500 מטר חופשי בשיא ישראלי חדש של 17:12.3 דקות, שיפור לשיאו הקודם (17:15.8 דקות), לפני אמיר גניאל (17:30.0 דקות) ושמיר (17:30.4 דקות). בדרך לשיא זה הוא שיפר גם את השיא הישראלי במשחה ל-800 מטר חופשי שהיה שייך לגניאל (9:10.3 דקות) והעמידו על 9:04.8 דקות במשחה שליחים 4x100 מטר חופשי (3:53.6 דקות), במשחה שליחים 4x200 מטר חופשי (8:46.9 דקות) ובמשחה שליחים 4x100 מטר מעורב (4:24.5 דקות). מדליית ארד, במשחה ל-200 מטר חופשי, בתוצאה של 2:04.6 דקות, אחרי ניר שמיר שקבע שיא ישראלי חדש לגילאי 18 בתוצאה של 2:02.9 דקות ובן אגודתו דן ברנר (2:03.1 דקות). באוקטובר אותה שנה קבע בטשא תוצאת שיא בצליחת הכנרת (1:52.15 שעות) ובסך הכל זכה 3 פעמים בתחרות זו (1974, 1976 ו-1978). בתחרויות השחייה של המכביה ה-10, שנערכו בבריכת השחייה של אוניברסיטת תל אביב ביולי 1977, סיים בטשא במקום שישי במשחה ל-400 מטר חופשי. באליפות ישראל בשחייה שנערכה בסוף ספטמבר אותה שנה זכה בטשא ב-3 מדליות, 1 זהב, 1 כסף ו-1 ארד. מדליית זהב, במשחה ל-1500 מטר חופשי בתוצאה של 17:07.98 דקות, לפני ניר שמיר (17:21.60 דקות) ויורם כוכבי ממכבי תל אביב (17:27.93 דקות), מדליית כסף, במשחה ל-400 מטר חופשי בתוצאה של 4:19.82 דקות, אחרי שמיר (4:14.78 דקות) ולפני יורם כוכבי (4:21.35 דקות) ומדליית ארד, במשחה ל-100 מטר חופשי בתוצאה של 57.68 שניות, אחרי שמיר (54.24 שניות) ורון קרמן ממכבי חיפה (54.95 שניות). באליפות ישראל בשחייה שנערכה בסוף יולי 1978 זכה בטשא במדליית כסף, במשחה ל-1500 מטר חופשי בתוצאה של 17:15.91 דקות, אחרי אמיר גניאל (16:36.37 דקות) ולפני ניר שמיר (17:38.05 דקות). משנת 1979 למד בטשא באוניברסיטת ינגסטאון סטייט (Youngstown State University) שבמדינת אוהיו. לאחר חזרתו לארץ בשנת 1983, שימש בטשא מאמן שחייה בקבוצת מכבי חיפה במשך כ-9 שנים. עם השחיינים שאימן נמנים טל משקיף, ערן הירש, עינת גבאי, דוד קליין, שגיא שטיגמן ועוד. הוא עבד גם כעוזר מאמן נבחרת ישראל בשחייה. בשנים 1992–2004 אימן בבית הלוחם חיפה, ולאחר מכן פרש מאימון. כיום (2015) עובד בטשא בחברת החשמל וממשיך לשחות ולהשתתף בתחרויות המסטרס בשחייה. בנו הוא השחיין יונתן בטשא, אלוף ישראל בשחייה אף הוא. מדיה וקבצים בנושא נדב בטשא בוויקישיתוף ברוך דגון, התגלית החדשה בבריכת השחיה, דבר, 1 בנובמבר 1974 שני שיאים נוספים של פרג בתום אליפות ישראל בשחייה, דבר, 2 באוקטובר 1974 אורי ירון, עדי פרג - השחיין מס 1, מעריב, 2 באוקטובר 1974 יעקב פתאל, בנות המין החלש נתנו את הטון באליפות השחיה, דבר, 21 בספטמבר 1975 יעקב פתאל, שיא נוסף לאסנת ארליך ב-200מ' חתירה 2:19,1 ד', דבר, 22 בספטמבר 1975 יעקב פתאל, שלושה שיאים נוספים בסיום אליפות השחיה, דבר, 23 בספטמבר 1975 נדב בטשא אלוף הפועל בקרב-רב בשחייה, דבר, 12 באוקטובר 1975 יעקב פת-אל, שני שיאים, תוצאה השווה לשיא ושני שיאי נוער, דבר, 10 באוקטובר 1976 4 שיאי בוגרים נקבעו בסיום אליפות השחייה, דבר, 12 באוקטובר 1976 ניר שמיר גמל לדן ברנר ב-200 מ' חתירה -2:02.9 ד', דבר, 11 באוקטובר 1976 מנחם רהט, בטשא ויוסטר ניצחו בצליחת הכנרת התחרותית, מעריב, 14 באוקטובר 1976 נדב בטשא ניצח בפעם ה-3 ברציפות בצליחת הכנרת, דבר, 18 באוקטובר 1978 יעקב פתאל, ששה שיאים חדשים בשחייה הוצבו בפתיחת אליפות ישראל בוינגייט, דבר, 25 בספטמבר 1977 נטע יוסף שיפרה השיא ב-100 פרפר בזמן של 1:09.39 ד', דבר, 26 בספטמבר 1977 שלושה שיאים בסיום אליפות ישראל בשחיה בוינגייט, דבר, 28 בספטמבר 1977 יעקב פתאל, שלוש מדליות זהב ואחת כסף לגניאל באליפות השחייה, דבר, 30 ביולי 1978